CELEX: C2007/155/06
Language: sk
Date: 2007-07-07 00:00:00
Title: Vec C-43/06: Rozsudok Súdneho dvora (šiesta komora) z  24. mája 2007 – Komisia Európskych spoločenstiev/Portugalská republika (Nesplnenie povinnosti členským štátom — Smernica 85/384/EHS — Vzájomné uznávanie diplomov, osvedčení a iných dokladov o formálnych kvalifikáciách — Nevyhnutnosť vykonať skúšku na účely zápisu do komory architektov)

7.7.2007   
            
            
               SK
            
            
               Úradný vestník Európskej únie
            
            
               C 155/4
            
         Rozsudok Súdneho dvora (šiesta komora) z 24. mája 2007 – Komisia Európskych spoločenstiev/Portugalská republika
   (Vec C-43/06) (1)
   
   (Nesplnenie povinnosti členským štátom - Smernica 85/384/EHS - Vzájomné uznávanie diplomov, osvedčení a iných dokladov o formálnych kvalifikáciách - Nevyhnutnosť vykonať skúšku na účely zápisu do komory architektov)
   (2007/C 155/06)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: H. Støvlbæk a P. Guerra e Andrade, splnomocnení zástupcovia)
   
      Žalovaná: Portugalská republika (v zastúpení: L. Fernandes, splnomocnený zástupca)
   Predmet veci
   Nesplnenie povinnosti členským štátom – Porušenie článkov 2 a 10 smernice Rady 85/384/EHS z 10. júna 1985 o vzájomnom uznávaní diplomov, osvedčení a iných dokladov o formálnych kvalifikáciách v oblasti architektúry a o opatreniach na uľahčenie účinného uplatňovania práva usadiť sa a slobody poskytovať služby (Ú. v. ES L 223, s. 15; Mim. vyd. 06/001, s. 118) – Povinnosť architektov z iných členských štátov, ktorí nie sú zapísaní v príslušnej komore daného členského štátu a chcú vykonávať činnosť architekta v inom členskom štáte, vykonať skúšku na účely zápisu do komory architektov hostiteľského štátu
   Výrok rozsudku
   
               1.
            
            
               Portugalská republika si tým, že od osôb, ktoré získali formálnu kvalifikáciu v odbore architektúra v iných členských štátoch, ak neboli zapísané v komore architektov žiadneho členského štátu, vyžaduje, aby vykonali skúšku na účely zápisu do portugalskej komory architektov, nesplnila povinnosti, ktoré jej vyplývajú z článkov 2 a 10 smernice Rady 85/384/EHS z 10. júna 1985 o vzájomnom uznávaní diplomov, osvedčení a iných dokladov o formálnych kvalifikáciách v oblasti architektúry a o opatreniach na uľahčenie účinného uplatňovania práva usadiť sa a slobody poskytovať služby, zmenená a doplnená smernicou Európskeho parlamentu a Rady 2001/19/ES zo 14. mája 2001.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 86, 8.4.2006.